A Bizottság 1127/98/EK rendelete

(1998. május 29.)

a rizstermelők támogatási rendszere alapján folyósított kompenzációs kifizetések feltételeit illetően a 3072/95/EK tanácsi rendelet alkalmazása szabályainak megállapításáról szóló 613/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 192/98/EK rendelettel [1] módosított, a rizs piacának közös szervezéséről szóló, 1995. december 22-i 3072/95/EK tanácsi rendeletre [2] és különösen annak 8. cikke d) pontjára, 21. cikkére, valamint 25. cikke (5) bekezdésére,

mivel a 3072/95/EK rendelet 1. cikke alapján a kompenzációs kifizetési rendszer a vetőmagnak szánt, a legutóbb a 192/98/EK rendelettel módosított 2358/71/EK tanácsi rendelet [3] alapján vetőmagtermelési támogatásra jogosult rizsre is vonatkozik; mivel a legutóbb az 1305/97/EK bizottsági rendelettel [4] módosított 613/97/EK rendelet [5] 2. cikkét ennek megfelelően módosítani kell;

mivel a 613/97/EK rendelet előírja, hogy a kompenzációs kifizetésre való jogosultsághoz a vetést meghatározott határidőre be kell fejezni; mivel ezeket az időpontokat az 1997/98-as gazdasági évre rögzítették; mivel ezeket a határidőket a kérelem határidejének korlátozása nélkül fenn kell tartani a következő gazdasági években, figyelemmel arra, hogy azok tekintetbe veszik az időjárási tényezőket, és megfelelnek a Közösségen belüli különféle termesztési régiókban alkalmazott vetési naptárnak;

mivel a legutóbb a 820/97/EK rendelettel [6] módosított 3508/92/EK tanácsi rendelet [7] és a legutóbb a 2015/95/EK rendelettel [8] módosított 3887/92/EGK bizottsági rendelet [9] által megállapított, az egyes közösségi támogatási programokra vonatkozó egységes igazgatási és ellenőrzési rendszerre vonatkozó rendelkezések nem tartalmaznak különleges szabályokat a rizságazatban a termőterületi támogatásra vonatkozó kérelmek benyújtási határidejére; mivel e rendeletek módosításáig a fentiekben említett határidőt a kompenzációs kifizetési rendszer működtetéséhez átmenetileg meg kell állapítani;

mivel a módosított 3072/95/EK rendelet 6. cikkének (5) bekezdése alapján a kompenzációs kifizetések csökkentését a termelő tagállamok határozzák meg, amennyiben túllépik a területükre megállapított bázisterületet vagy -területeket; mivel ennek eredményeképpen a 613/97/EK rendelet 6. cikkét módosítani kell, és a rendszer egységes alkalmazásának biztosítása érdekében meg kell határozni a termőterületi támogatásra vonatkozó kérelmek kiszámítására és a túllépés bázisterületekre vetített mértékének megállapítására alkalmazott módszereket; mivel legvégül rendelkezni kell az alkalmazott rendszer megfelelő ellenőrzése biztosításához szükséges adminisztratív értesítésekről;

mivel a kompenzációs kifizetési rendszernek az 1998/99-es gazdasági évben történő igazgatása lehetővé tételéhez az e rendeletben előírt rendelkezéseknek azonnal hatályba kell lépniük;

mivel a Gabonapiaci Irányítóbizottság nem nyilvánított véleményt az elnöke által megállapított határidőn belül,

ELFOGADTA EZT A RENDELETET:

1. cikk

A 613/97/EK rendelet a következőképpen módosul:

1. a 2. cikk első albekezdése helyébe a következő rendelkezés lép:

"Egy adott művelés alatt álló parcellára csak egyetlen kérelmet lehet benyújtani a 3072/95/EK rendelet szerinti kompenzációs kifizetés iránt, és arra a Tanács 2358/71/EK rendelete [10] szerinti vetőmagtermelési támogatás kivételével semmilyen más támogatást nem lehet igényelni.";

2. A 4. cikk helyébe a következő rendelkezés lép:

"4. cikk

(1) A kifizetésre való jogosultsághoz a területet legkésőbb a szóban forgó aratást megelőző május 31-ig kell bevetni, kivéve Spanyolországban és Portugáliában, ahol a határidő június 30.

Francia Guyanában a területeket a két vetési ciklus mindegyikére legkésőbb a szóban forgó aratást megelőző december 31-ig, illetve június 30-ig kell bevetni. Franciaországnak vállalnia kell a decemberi termelési ciklusban bevetett területek alapos ellenőrzését.

(2) Az (1) bekezdésben említett időpontokat az 1998/99 -es gazdasági évre vonatkozó kérelmek benyújtása, a 3508/92/EK rendelet 6. cikke (2) és (4) bekezdése és a 3887/92/EK rendelet 4. cikke (2) bekezdése a) pontja alkalmazása végső határidejének kell tekinteni.";

3. A 6. cikk helyébe a következő rendelkezés lép:

"6. cikk

(1) Annak megállapításakor, hogy a 3072/95/EK rendelet 6. cikke (5) bekezdésében említett bázisterületet túllépték-e, a tagállam illetékes hatósága az előzőekben említett rendelet 6. cikke (4) bekezdésében megállapított bázisterületet és azon területek összességét veszi figyelembe, amelyekre a kérdéses bázisterület vonatkozásában támogatásra vonatkozó kérelmeket nyújtottak be.

(2) Azon területek összességének megállapításakor, amelyekre támogatásra vonatkozó kérelmet nyújtottak be, nem kell figyelembe venni azokat a kérelmeket, vagy a kérelmek azon részeit, amelyeket az adminisztratív ellenőrzés nyilvánvalóan indokolatlannak mutatott.

Amennyiben helyénvaló, a 3887/92/EGK rendelet 6. cikke szerinti helyszíni ellenőrzések során ténylegesen meghatározott területet kell beszámítani.

(3) Amennyiben túllépést állapítanak meg, a tagállamok legkésőbb szeptember 30-ig két tizedesjegy pontossággal meghatározzák a túllépés százalékos mértékét. Azonban a tagállamnak a túllépésről előzetesen értesítenie kell a Bizottságot.

Amennyiben a túllépés előre látható, a tagállamnak haladéktalanul tájékoztatnia kell a termelőket.

A túllépés százalékos mértékét a kompenzációs kifizetésnek a 3072/95/EK rendelet 6. cikke (5) bekezdése első francia bekezdése szerinti csökkentése kiszámításakor kell alkalmazni.

(4) A tagállamok december 30-a után, de legkésőbb a következő év január 15-éig, helyesbíthetik a (3) bekezdésben említett túllépés százalékos mértékét. Ezekben az esetekben a tagállamok haladéktalanul tájékoztatják a Bizottságot, és megindokolják a helyesbítést.

Az érintett tagállamok, szükség esetén, az eredeti kifizetésnek és a módosított csökkentési mérték alkalmazásából adódó kifizetés közötti különbözet termelőknek történő kifizetésével, illetve annak visszatéríttetésével alkalmazzák a csökkentés módosított mértékét. A különbözet visszatéríttetését a 3887/92/EGK rendelet 14. cikkének megfelelően kell végrehajtani.

Amennyiben egy kiegészítő kompenzációs kifizetés egy tagállam módosított értesítése következtében válik esedékessé, azt a következő április 1-je előtt kell teljesíteni.

(5) A tagállamok megküldik a Bizottságnak:

- minden egyes gazdasági év kezdetét követően, október 1-jéig az e rendelet mellékletében található táblázatban felsorolt adatokat,

- a következő március 15-éig, vagy, amennyiben helyesbítést hajtottak végre, május 15-éig, azoknak a területeknek az adatait, amelyekre vonatkozóan kifizetést teljesítettek."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. május 29-én.

a Tanács részéről

Franz Fischler

a Bizottság tagja

[1] HL L 20., 1998.1.27., 16. o.

[2] HL L 329., 1995.12.30., 18. o.

[3] HL L 246., 1971.11.5., 1. o.

[4] HL L 177., 1997.7.5., 11. o.

[5] HL L 94., 1997.4.9., 1. o.

[6] HL L 117., 1997.5.7., 1. o.

[7] HL L 355., 1992.12.5., 1. o.

[8] HL L 197., 1995.8.22., 2. o.

[9] HL L 391., 1992.12.31., 36. o.

[10] HL L 246., 1971.11.5., 1. o.

--------------------------------------------------

MELLÉKLET

+++++ TIFF +++++

--------------------------------------------------